# Andre Agassi

### Izvor: Wikipedija

Osvojene medalje
Tenis
Andre Agassi
Olimpijske igre
Zlato | Atlanta 1996. | pojedinačno

Andre Kirk Agassi (Las Vegas, SAD, 29. travnja 1970.) je umirovljeni američki tenisač, koji je u karijeri bio i broj 1. na ATP ljestvici.

Agassi je u svojoj impresivnoj karijeri osvojio sve što se u tenisu može osvojiti. On je jedan od ukupno pet igrača u povijesti koji su tijekom karijere osvojili sva četiri Grand Slam turnira. Jedini je igrač u muškom tenisu koji je uz 4 najveća osvojio još i momčadski Masters Cup, momčadski Davis Cup te zlatnu medalju na Olimpijskim igrama. Osvojio je ukupno 17 turnira iz tzv. ATP Masters serije (više od ijednog drugog tenisača), te ukupno 60 turnira u pojedinačnoj konkurenciji, uz jedan naslov u igri parova. Samo od nagrada u karijeri je osvojio više od 30.000.000,00 USD. Povukao se iz tenisa 3. rujna 2006. godine, nakon poraza u trećem kolu US Opena.

## [uredi] Tehnika igre

Općenito se Agassija smatra jednim od najboljih tenisača svih vremena. Bio je igrač osnovne crte, ali je zbog specifične tehnike udaranja loptice tik nakon odskoka lopticu uglavnom udarao unutar terena, čime je mogao izgraditi agresivni napadački stil. To mu je omogućio njegov izrazito kratki i brz zamah reketom te fantastična koordinacija oka i ruke. Da bi prakticirao takav agresivni stil, nužna je bila i iznimna fizička sprema, koju je Agassi imao gotovo cijelu dugogodišnju karijeru. Iako mu servis i volej nisu bili jača strana, cijelo vrijeme karijere je poboljšavao i te segmente igre, pa je primjerice zadnjih godina karijere imao i vrlo solidan servis, za razliku od početka karijere kada mu je to bila najslabija točka. Taktika mu je bila vro jednostavna: agresivnim izmjenama s osnovne crte natjerati protivnika da što više trči i na taj način se izmori te pogriješi. Dio taktike je bila i navika brze izmjene poena i brze pripreme za slijedeći servis, da protivniku onemogući da 'dođe do daha'. Stoga mu je jedan od nadimaka The punisher, što u slobodnom prijevodu s engleskog jezika znači onaj koji kažnjava.

## [uredi] Javna prezentacija

Agassi je početkom karijere osim odličnim igrama privlačio pažnju javnosti i zanimljivim medijskim istupima, neortodoksnim odijevanjem te frizurom. Posebno omiljen među mladima, ponekad je izazivao i kontroverze pa i negodovanja u relativno konzervativnom svijetu tenisa tih godina kada je počinjao karijeru. Čuven je njegov rivalitet s Peteom Samprasom, koji je po izgledu, ponašanju i načinu igre bio sušta suprotnost. Kasnije u karijeri njegov je nastup bio dosta promijenjen: dugu kosu je zamijenila kratka kosa ili čak obrijana glava, a agresivno ponašanje na terenu je zamijenila mirna koncentracija. Izvan tenisa, posebno kasnijih godina, postao je poznat po humanitarnom radu.

## [uredi] Osobni život

Agassi je oženjen za još jednu tenisku legendu, Steffi Graf, s kojom ima dvoje djece.

Dobavljeno iz "http://hr.wikipedia.org../../../a/n/d/Andre_Agassi_a3e2.html"

Kategorije: Američki tenisači | Olimpijski pobjednici u tenisu

##### Views

- Članak
- Razgovor
- Trenutna inačica

##### Traži

##### Drugi jezici

- العربية
- Български
- বাংলা
- Bosanski
- Català
- Česky
- Dansk
- Deutsch
- English
- Esperanto
- Español
- Eesti
- فارسی
- Suomi
- Français
- Galego
- עברית
- Magyar
- Հայերեն
- Bahasa Indonesia
- Ido
- Italiano
- 日本語
- ქართული
- 한국어
- Nederlands
- ‪Norsk (bokmål)‬
- Polski
- Português
- Русский
- Slovenčina
- Svenska
- தமிழ்
- Türkçe
- Tiếng Việt
- 中文